*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*159. számú előterjesztés*

Bátaszék Város Önkormányzat Képviselő-testületének 2021. augusztus 25-én

16 órakor megtartandó ülésére

a belterület egyes részeinek közlekedés-szabályozásával kapcsolatos döntés meghozatala

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2021. 08. 24. |

***Tisztelt Képviselő-testület!***

 A közúti közlekedésről, a közutak igazgatásáról az utak forgalomszabályozásáról a közúti jelzések elhelyezéséről az alábbi jogszabályok rendelkeznek:

* 1988 évi I. törvény a közúti közlekedésről
* 30/1988. (IV.21) MT rendelet az 1988 évi I. törvény végrehajtásáról
* 20/1984. (XII. 21) KM rendelet az utak forgalomszabályozásáról, és a közúti jelzések elhelyezéséről
* A közúti közlekedésről szóló 1988 évi I. törvény 34. §-a kimondja;

1. „A közút kezelője köteles gondoskodni arról, hogy a közút biztonságos közlekedésre alkalmas, közvetlen környezete esztétikus és kulturált legyen

1. „A közúti forgalmi rendjét a közút kezelője alakítja ki. A forgalmi rendet- a forgalmi körülmények vagy a baleseti helyzet jelentősebb változása esetén, de legalább 5 évenként- a közút kezelőjének felül kell vizsgálnia, és ha szükséges módosítania kell.

A Volánbusz vasárnapi különjáratára (amely a katolikus misére szállítja a hívőket) történő le- és felszállás megkönnyítése miatt - a templom déli oldalánál - „Megállni tilos” „Kivéve autóbusszal vasárnap 9-12 között” korlátozó tábla került kihelyezésre. Viszont a Petőfi utca ezt feloldja, ezért a korlátozó táblákat innen ismételten ki kell helyezni.

A Szenes út és a Perczel utca kereszteződésénél hiányzik egy „Elsőbbségadás kötelező” tábla, amelynek kihelyezése a balesetek elkerülése miatt nagyon fontos.

A Szabadság utca 3. szám alatt létesítendő parkoló miatt szükséges a forgalom szabályozása, amely az alábbiak szerint történne:

* a parkoló bejáratánál egy „Parkoló” és egy „Egyirányú forgalmi út” tábla
* a parkoló kijáratánál egy „Elsőbbségadás kötelező” és „Kötelező haladási irány jobbra” és egy „Behajtani tilos” tábla
* a parkoló előtt „Megállni tilos” és „40 méter” kiegészítő tábla

Kérem a Tisztelt Képviselő-testületet az alábbi határozati javaslat elfogadására:

**Ha t á r o z a t i j a v a s l a t :**

**Bátaszék belterületi utak közlekedésforgalmi szabályozottságának kiegészítésére**

Bátaszék Város Képviselő-testülete a város önkormányzati tulajdonú belterületi közúthálózatának forgalmi rendjét ismételten felülvizsgálta. A jelen határozat mellékletében szereplő szabályozás módosítás 2021. október 1. napjától történő bevezetésével elfogadja.

*Határidő:* 2021. szeptember 30.

*Felelős:* Dr. Bozsolik Róbert polgármester

*Határozatról értesül:* Közterület- felügyelő